b'\n_START_ARTICLE_\nSam Michael\n_START_SECTION_\nKariera\n_START_PARAGRAPH_\nPo diplomi na Univerzi Novi Ju\xc5\xbeni Wales je delal z mo\xc5\xa1tvom Formule Holden. Leta 1993 je prestopil v mo\xc5\xa1tvo Formule 1, Lotus, ki pa je \xc5\xbee leto kasneje bankrotiralo. Leta 1994 ga je zaposlil Gary Anderson, glavni dizajner mo\xc5\xa1tva Jordan Grand Prix, v raziskovalnem oddelku. Leta 1997 je delal v Jordanovi testni ekipi, leta 1998 pa je postal dirkalni in\xc5\xbeenir Ralfu Schumacherju. Ko se je nem\xc5\xa1ki dirka\xc4\x8d preselil v Williams pred sezono 1999, pa \xc5\xa1e Heinz-Haraldu Frentzenu, s katerim sta slavila zmagi na dirkah za Veliko nagrado Francije in Veliko nagrado Italije._NEWLINE_Leta 2001 je Frank Williams pripeljal Michaela v svoje mo\xc5\xa1tvo Williams kot glavnega nadzornega in\xc5\xbeenirja, ki je imel odgovornost nad delom vseh in\xc5\xbeenirjev na dirkah in testiranjih. Leta 2004 je napredoval na polo\xc5\xbeaj tehni\xc4\x8dnega direktorja mo\xc5\xa1tva, ko se je umaknil Patrick Head v raziskovalni in razvojni oddelek.'